Diari Oficial de la Generalitat Valenciana


Sumari del DOGV 3684, del 09-02-2000 (2000/513)

RESOLUCIÓ de 21 de desembre de 1999, del conseller d’Obres Públiques, Urbanisme i Transports, per la qual s’aprova definitivament la modificació número 26 del Pla General d’Orihuela.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/513


Data del document
:   21-12-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 21 de desembre de 1999, del conseller d'Obres Públiques, Urbanisme i Transports, per la qual s'aprova definitivament la modificació número 26 del Pla General d'Orihuela. [2000/A513]
  
Vist l'expedient relatiu al projecte de modificació puntual número 26 del Pla General d'Orihuela (Alacant), i tenint en compte els següents:
  
Antecedents de fet
  
1. L'Ajuntament d'Orihuela, en sessió plenària celebrada el dia 4 de desembre de 1996 n'acordà l'aprovació provisional, després de complir els tràmits d'exposició pública, per mitjà d'anuncis apareguts en el Diari Oficial de la Generalitat Valenciana, de 14 d'octubre de 1996 i en un dels diaris de major difusió provincial el 3 d'octubre de 1996, i no es va presentar cap al·legació.
  
2. La documentació està integrada per memòria informativa i justificativa i plànols d'informació i ordenació.
  
3. Aquest expedient fou objecte d'acords de la Comissió Territorial d'Urbanisme de dates 14 de febrer i 28 de novembre de 1997, en el sentit de suspendre la tramitació fins que es solucionaren una sèrie d'observacions que es comunicaren a l'ajuntament.
  
4. L'ajuntament, en data 21 de maig de 1999, presenta nova documentació amb l'objecte de rectificar les observacions anteriors.
  
5. La Comissió Territorial d'Urbanisme d'Alacant, en sessió celebrada el dia 30 de juliol de 1999, adoptà l'acord d'emetre un informe favorable sobre l'expedient de referència i proposar-ne l'aprovació definitiva al conseller d'Obres Públiques, Urbanisme i Transports, i en supedita la remissió a aquest fins que el Ple de l'Ajuntament ratifique la nova documentació aportada.
  
6. El director general d'Urbanisme i Ordenació Territorial, substituït reglamentàriament pel secretari general d'aquesta conselleria en data 18 d'octubre de 1999 resolgué: «1) Considerar complides les condicions imposades en l'acord de la Comissió Territorial d'Urbanisme de 30 de juliol de 1999 i declarar, en conseqüència, que l'informe favorable emés en aquella data pot desplegar des d'aquesta mateixa data tots els efectes. 2) Ordenar la immediata remissió de l'expedient al conseller d'Obres Públiques, Urbanisme i Transports a l'efecte de la seua aprovació definitiva».
  
Fonaments de dret
  
1. Respecte al procediment la tramitació ha sigut correcta, conforme amb l'article 38, per remissió del 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
2. La modificació objecte d'aquest expedient pretén l'eliminació d'una estrangulació que es produeix en el carrer Overía amb el carrer Gabriel Sijé, rectificar l'alineació i reordenar el volum, de manera que es compense la reducció de sòl edificable amb l'augment d'una planta de més en altura però mantenint-se l'edificabilitat total de l'edifici. Afecta a l'alineació i a l'altura d'una edificació situada en l'encreuament del carrer Overía amb el carrer de Gabriel Sijé, i amb façana a la plaça de la Trinitat.
  
3. En la nova documentació aportada, l'ajuntament justifica la modificació proposada en què en l'entorn del solar ja existeixen edificacions d'uns 10 anys, anteriors al Pla General d'Ordenació Urbana, amb més de PB+III i que és voluntat municipal la ràpida adaptació del règim d'altures en la plaça de la Trinitat en la pròxima revisió del Pla General d'Ordenació Urbana per a unificar l'entorn. Així mateix, s'aporta la documentació fotogràfica que justifica l'anterior.
  
La documentació aportada es considera completa, de conformitat amb el que disposen els articles 27 i concordants de la LRAU.
  
4. Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, després que han sigut rectificades les observacions assenyalades per la Comissió Territorial d'Urbanisme.
  
5. El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de conformitat amb el que estableix l'article 39, per remissió de l'article 55.1, de la Llei 6/1994, de 15 de novembre, Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, resolc:
  
Aprovar definitivament la modificació puntual número 26 del Pla General d'Orihuela.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que disposa l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú.